སྤྱི་ལོའི་དུས་རབས་བཅོ་བརྒྱད་པའི་ལོ་རབས་ལྔ་བཅུའི་སྔོན་དུ་ད་ལྟའི་ནོར་གླིང་ཆགས་ཡུལ་འདི་ལྗོན་ཤིང་གླ་བ་སོགས་སྐྱེ་ཤིང་སྣ་ཚོགས་ཀྱིས་ཁེངས་པའི་ལྷོ་ནུབ་གླ་བའི་ཚལ་ཞེས་སྐྱེད་ཚལ་ཉམས་དགའ་བ་ཞིག་ཡིན།ནོར་བུ་གླིང་ག་ཞེས་པའི་ཐ་སྙད་བྱུང་ཚུལ་ཐད་སྔར་གྱི་དུས་ཤིག་གི་ཚེ་ན་ལྷོ་ནུབ་གླ་བའི་ཚལ་གྱི་མཁའ་དབྱིངས་ནས་གློ་བུར་དུ་འབྲུག་ལྡིང་།འཇའ་དབྱིབས་ནོར་བུ་འདྲ་བ་ཞིག་ལྟ་སྣང་དུ་མངོན་པས་ས་ཆ་དེར་མི་ཁག་གཅིག་གིས་ནོར་བུ་གླིང་ག་ཞེས་འབོད་པར་བརྟེན་རིམ་བཞིན་ཐ་སྙད་དེ་རྒྱུན་འབྱམས་སུ་ཐོགས་པ་རྒན་རབས་རྣམས་ཀྱི་ངག་སྒྲོས་སུ་གྲགས།